3. pielikums

Attīstības komitejas

2024. gada 10. janvāra

sēdes protokolam Nr. 1

**Ādažu novada pašvaldības domes**

**10.01.2024. Attīstības komitejas sēdei**

Ādažos, Ādažu novadā

**INFORMATĪVS ZIŅOJUMS**

**Par nekustamā īpašuma lietošanas mērķa maiņu 2023. gadā**

Saskaņā ar domes 08.11.2023. Attīstības komitejas sēdes, prot. Nr.12 (21.punkts), pašvaldības Centrālās pārvaldes Nekustamā īpašuma nodaļas nekustamā īpašuma un zemes lietošanas speciālistam V. Kukam uzdots sagatavot atskaiti par 2023. gadā notikušajām nekustamā īpašuma lietošanas mērķa maiņām zemes vienībām un virzīt to izskatīšanai Attīstības komitejas 2024. gada 10. janvāra sēdē.

2023. gadā turpināts darbs pie 2022. gadā aizsāktās nekustamā īpašuma lietošanas mērķu (turpmāk -NĪLM) sakārtošanas un maiņas atbilstoši normatīvo aktu prasībām.

Tika izvērti Nekustamā īpašuma valsts kadastra informācijas sistēmā (turpmāk - Kadastrs) reģistrēti NĪLM “Neapgūta individuālo dzīvojamo māju apbūve”, lietošanas mērķa kods 0600, vai NĪLM, kas neatbilst Ministru kabineta 2006.gada 20.jūnija noteikumu Nr.496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” (turpmāk - Noteikumi) prasībām:

1. Atbilstoši Noteikumu 23.1. un 23.2. punktam, NĪLM nosaka vai maina atbilstoši detālplānojumā vai vietējās pašvaldības teritorijas plānojumā norādītajai plānotajai (atļautajai) izmantošanai;
2. Atbilstoši Noteikumu 23.2.1. apakšpunktam, NĪLM maina, ja ir izsniegta būvatļauja;
3. No Ādažu novada būvvaldes saņemta informācija par reģistrētajām būvatļaujām būvniecības informācijas sistēmā (BIS) Ādažu novadā 2023.gadā;
4. Saņemti arī juridisko un privātpersonu iesniegumi par NĪLM maiņu.

2023. gadā pieņemti 10 pašvaldības domes lēmumi par NĪLM maiņu 169 zemes vienībām vai zemes vienību daļām.

Atbilstoši Ministru kabineta 02.08.2016. noteikumiem Nr.506 “Grozījumi Ministra kabineta 2012.gada 10.janvāra noteikumos Nr.47 “Noteikumi par Nekustamā īpašuma valsts kadastra informācijas sistēmas uzturēšanai nepieciešamās informācijas sniegšanas kārtību un apjomu”” ar 01.01.2017. datus par noteikto vai mainīto NĪLM zemes vienībām vai zemes vienību daļām vietējā pašvaldība sniedz tiešsaistes datu pārraides režīmā.

Saskaņā ar likuma “Par nekustamā īpašuma nodokli” 3.panta sesto daļu- ja taksācijas gada laikā Nekustamā īpašuma valsts kadastra informācijas sistēmā tiek reģistrētas kadastra datu izmaiņas, aktualizētā kadastrālā vērtība nodokļa aprēķinam tiek piemērota ar nākamo taksācijas gadu.

Mainot NĪLM atbilstoši normatīvo aktu prasībām, 2024. gadā aprēķinātā nekustamā īpašuma nodokļa par zemi Ādažu novadā pieaugums sastāda EUR 10666,68.

Nekustamā īpašuma un zemes lietošanas speciālists Vollijs Kuk